Et donaré tot això (Clàssica) (Catalan Edition)
A l'escenari majestuós de la Ribeira Sacra, l'Álvaro té un accident que acabarà amb la seva vida. Quan en Manuel, el seu marit, arriba a Galícia per reconèixer el cadàver, descobreix que la investigació sobre el cas s'ha tancat massa ràpid. El rebuig per part de la seva poderosa família política, els Muñiz de Dávila, l'impulsa a fugir, però el reté l'al·legat contra la impunitat que en Nogueira, un guàrdia civil jubilat, esgrimeix contra la família de l'Álvaro, nobles que es gronxen en els seus privilegis, i la sospita que aquesta no és la primera mort del seu entorn que s'ha emmascarat com a accidental. En Lucas, un sacerdot amic de la infància de l'Álvaro, s'uneix a en Manuel i a en Nogueira en la reconstrucció de la vida secreta de qui creien conèixer bé.
La inesperada amistat d'aquests tres homes sense cap afi nitat aparent ajuda en Manuel a navegar entre l'amor per qui va ser el seu marit i el turment d'haver viscut d'esquena a la realitat, blindat rere la quimera del seu món d'escriptor. Començarà així la recerca de la veritat, en un lloc de fortes creences i costums arrelats en què la lògica mai no acaba de lligar tots els caps.
«Els trucs a la porta van sonar autoritaris. Vuit cops segurs, ràpids, de qui espera ser atès amb diligència. El tipus de sol·licitud que no es podria confondre mai amb el picar d'un convidat, d'un operari o d'un repartidor. Més tard, pensaria que al capdavall és així com un espera que truqui la policia».